છેલ્લા એક દાયકાથી ઑડિયન્સે રામ ગોપાલ વર્માના નામનું નાહી નાખેલું. પોતાની જ સ્ટાઇલની મિમિક્રી જેવી એકથી એક ભંગાર ફિલ્મોને ગંભીરતાથી લેવાનું પણ બંધ થઈ ગયેલું. પરંતુ જ્યારથી તેની કન્નડ ફિલ્મ ‘કિલિંગ વીરપ્પન’નું ટ્રેલર રિલીઝ થયું ત્યારથી જ એમના હાર્ડકોર ફૅન દેખો વો આ ગયા ટાઇપની ગર્જનાઓ કરવા માંડેલા. કન્નડમાં એ ફિલ્મ હિટ ગઈ અને એના હિન્દી વર્ઝનની પણ જાહેરાત થઈ એટલે ગર્જનાઓનું વૉલ્યુમ વધ્યું. હવે આ ફિલ્મ જોયા પછી એના પર એકદમ ચિલ્ડ વૉટર રેડાઈ ગયું છે. કેમ કે અમુક ચમકારાને બાદ કરતાં આ તો રામુની એ જ ઘિસીપિટી સ્ટાઇલમાં બનેલી જસ્ટ અનધર ક્રાઇમ થિþલરથી વિશેષ કશું જ નથી. ચાહકો જેનું સામૈયું કરવા કંકાવટી લઈને ઊભા છે અતમને હજી રાહ જોવી પડશે.